ปรับเงินกู้เรียนใหม่ อนุมัติหมื่นล้านตั้งไอซีแอล
ประชาไท-12 ก.ค.48 ครม.เห็นชอบตั้งไอซีแอล และกองทุนเงินให้เปล่า ส่วนกองทุนกู้ยืมเงินเพื่อการศึกษาเดิมหยุดปล่อยกู้ม.ปลายปีหน้า ที่ประชุม คณะรัฐมนตรี(ครม.) มีมติอนุมัติในหลักการกำหนดงบประมาณ ตั้งกองทุนเงินกู้ยืมเพื่อการศึกษาที่ผูกพันกับรายได้ในอนาคต (กรอ.)หรือไอซีแอล และกองทุนเงินให้เปล่า 10710 ล้านบาท โดยแบ่งเป็นส่วนของกรอ. 6380 ล้านบาท และงบประมาณกองทุนให้เปล่า 4330 ล้านบาท แนวทางดังกล่าวนำมาสู่การยกเลิกการให้เงินกู้กับนักเรียนระดับมัธยมศึกษาตอนปลาย ทั้งสายสามัญและอาชีพของสำนักงานกองทุนเงินให้กู้ยืมเพื่อการศึกษา(กยศ.) โดยจะจัดการช่วยเหลือแบบกองทุนให้เปล่า หรือช่วยเหลือแบบอื่นแทน โดยเฉพาะในลักษณะของทุนสำหรับนักเรียนยากจนหรือทุนเรียนดี ขณะที่นักเรียนนักศึกษาที่กู้เงินจาก กยศ. อยู่แล้ว ก็ให้ดำเนินไปตามปกติ ทั้งนี้ กยศ.จะเป็นผู้รับผิดชอบและบริหารกองทุนทั้งสอง ส่วนการชำระหนี้เงินกู้นั้นจะให้กรมสรรพากรเป็นผู้จัดการ ซึ่งอาจแยกหน่วยงานพิเศษมารองรับเรื่องดังกล่าวโดยเฉพาะ สำหรับแหล่งที่มาของงบประมาณการจัดตั้งกองทุนทั้งสอง คาดว่าน่าจะมาจากงบประมาณแผ่นดิน เงินกู้จากสถาบันการเงินหรือจากตลาดหุ้น หรืออาจจะมีการออกพันธบัตรของกองทุนต่อไป 
ประชาไท-12 ก.ค.48 ครม.เห็นชอบตั้งไอซีแอล และกองทุนเงินให้เปล่า ส่วนกองทุนกู้ยืมเงินเพื่อการศึกษาเดิมหยุดปล่อยกู้ม.ปลายปีหน้า ที่ประชุม คณะรัฐมนตรี(ครม.) มีมติอนุมัติในหลักการกำหนดงบประมาณ